# Keriadoù

Keriadoù zo ur gumun a-wechall eus Breizh e departamant ar Mor-Bihan, bet krouet e 1901 diwar ul lodenn eus kumun Plañvour ha bet staget ouzh kumun An Oriant e 1947.
* Straed Belgia.
* Leur-gêr ar Frankiz.
* An ti-kêr hag ar skol a-wechall.

## Istor
### XX$^{vet}$ kantved

* Krouet e voe ar gumun d'an 18 a viz Ebrel 1901 diwar ul lodenn eus kumun Plañvour; staget e voe ouzh kumun An Oriant d'an 30 a viz Gwengolo 1947.

#### Brezel-bed kentañ

* Mervel a reas 162 waz eus ar gumun a varvas evit Bro-C'hall, eleze 3,02 % ag ar boblañs hervez an niveradeg bet graet e 1911; 30 a servije er morlu, 95 en droadegiezh ha 37 er ganolierezh.
* Fuzuilhet e voe ur milour breizhat bet ganet er gumun gant al lu gall d'ar 14 a viz C'hwevrer 1916.

#### Eil Brezel-bed

* Jean Le Maux, maer ar gumun, a voe dilezet a-berzh-gwir d'ar 27 a viz Kerzu 1940 gant Renad Vichy.
* Mervel a reas triwec'h milour bet ganet er gumun er brezel; tri anezhe a gemeras perzh er Rezistañs, unan a voe fuzuilhet e dibenn miz Gouhere 1944 gant an Alamaned e Kerfani e Molan$^,$, an daou all a voe kaset d'ar c'hampoù-bac'h e Mauthausen hag e Ravensbrück lec'h ma varvjont e 1945. 45 gwaz eus ar gumun a varvas dre m'o doa kemeret perzh er brezel, tri anezhe er c'hampoù-bac'h lec'h ma oant bet kaset evit abegoù politikel, 16 eus ar morlu ha 26 eus an tirlu.
* Bombezet e voe Keriadoù gant Aerluioù ar Rouantelezh-Unanet ha SUA.
* D'ar 7 a viz Eost 1944 e teuas un nebeud tankoù SUAat betek kroaz-hent ar Perroquet Vert, en antre ar gumun, a-raok kilañ betek Pont-Skorf.
* Chom a reas Keriadoù e Sankenn an Oriant e dalc'h an Alamaned betek an 10 a viz Mae 1945.

## Monumantoù ha traoù heverk

* Monumant ar re varv e bered Keriadoù.
* An iliz katolik.
* Monumant ar re varv.
* Iliz katolik Santez Tereza, 1931.

## Emdroadur ar boblañs 1901-1946

Niver a annezidi

## Melestradurezh

* Ar maerdi.
Roll maered ar gumun :
| Mare | Mare | Anv | Strollad |
| Even 1901 | Even 1910 | Pierre Le Breton | |
| Even 1910 | Kerzu 1916 | Jean Stéphant/Stéphan | |
| Kerzu 1916 | Even 1923 | Jean-Marie Toulliou | |
| Even 1923 | Genver 1927 | Pierre Philippe | |
| Meurzh 1927 | Mae 1935 | Jean Hémon | Radikal |
| Mae 1935 | Kerzu 1940 | Jean Le Maux | SFIO |
| Kerzu 1940 | Meurzh 1941 | Jean Bréchard | bet anvet gant Renad Vichy |
| Ebrel 1941 | Mae 1942 | Léon Jacques | bet anvet gant Renad Vichy |
| Mae 1942 | Mae 1945 | François Even | bet anvet gant Renad Vichy |
| Mae 1945 | Ebrel 1946 | Jean Le Maux | SFIO |
| Ebrel 1946 | Mae 1946 | Louis Lancelot | |
| Mae 1946 | Gwenholon 1947 | Jean Penquer | |
| N'eo ket anavezet c'hoazh an holl fedoù. |||||

## Post

* An ti-post a-vremañ.
* D'ar 16 a viz Gwenholon 1908 e voe krouet un implij paotr-al-lizhiri-resevour.

## Tud
### Tud bet ganet er gumun

* Eugène Albaud (21 a viz Eost 1880), bet fuzuilhet d'ar 14 a viz C'hwevrer 1916 gant al Lu gall e-pad ar Brezel-bed kentañ.

## Pennadoù kar

* An Oriant,
* Plañvour.

## Dave ha notennoù

* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 14
* 1 2 (fr)Monumant ar re varv, e bered ar gumun
* ↑ (fr)Annik Le Guen, Le Morbihan sous le Gouvernement de Vichy, Miz Kerzu 1993
* ↑ (fr)Mémoire des Hommes
* ↑ (fr)"Le Télégramme", Kerfany-les-Pins. Hommage aux 21 résistants fusillés
* ↑ (fr)Mémoire des Hommes
* ↑ (fr)Mémoire des Hommes
* ↑ (fr)Mémoire des Hommes
* ↑ (fr)Jean Le Berd, Lorient sous l'occupation, Embannadurioù Ouest-France, Roazhon, 1986, p. 109
* ↑ (fr)Cassini-EHESS
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 154
* ↑ (fr)Ouest-France, d'al Lun 4 a viz Du 2013, pajennoù "An Oriant"